Publication: Magyar Közlöny
Issue: MK-2010-196 (Year: 2010, Number: 196)
Era: contemporary
Section: A közúti jármûvek mûszaki megvizsgálásáról szóló 5/1990. (IV. 12.) KöHÉM rendelet
Paragraph Index: 3390

2. A gyártás (a termékek) megfelelõségét biztosító intézkedések 2.1. Minden, ezen irányelv vagy külön irányelv vagy rendelet szerint jóváhagyott jármûvet, rendszert, alkatrészt vagy önálló mûszaki egységet úgy kell gyártani, hogy megfeleljen a jóváhagyott típusnak, teljesítve ezen irányelvnek vagy az alkalmazandó szabályozási aktusoknak az A/4. mellékletben megállapított listában szereplõ követelményeit. 2.2. A tagállam jóváhagyó hatósága ellenõrzi, hogy a megfelelõ intézkedések megtörténtek-e, és írásban rögzítve rendelkezésre állnak-e az ellenõrzési tervek – minden jóváhagyás tekintetében a gyártóval egyeztetve – a jóváhagyott típusnak való folyamatos megfelelés igazolásához szükséges rendszeres idõközönkénti vizsgálatok vagy kapcsolódó ellenõrzések végrehajtásához, ideértve különösen a szabályozási aktusokban meghatározott fizikai vizsgálatokat. 2.3. A típusjóváhagyás jogosultja köteles, különösen: 2.3.1. biztosítani a termékek (jármûvek, rendszerek, alkatrészek vagy önálló mûszaki egységek) a jóváhagyott típusnak való megfelelõsége hatékony ellenõrzését biztosító eljárások meglétét és alkalmazását; 2.3.2. hozzáféréssel rendelkezni minden jóváhagyott típus ellenõrzéséhez szükséges vizsgáló vagy egyéb megfelelõ berendezéshez; 2.3.3. biztosítani, hogy a vizsgálati vagy ellenõrzési eredményeket rögzítsék, és a csatolt iratok hozzáférhetõek maradjanak a jóváhagyó hatósággal való megegyezés alapján meghatározott idõtartamig. Ez az idõtartam nem haladhatja meg a 10 évet; 2.3.4. elemezni minden típus vizsgálatának vagy ellenõrzésének eredményeit annak érdekében, hogy ellenõrizze és biztosítsa a termék jellemzõinek állandósága igazolható és biztosítható legyen, figyelemmel az iparban szokásos szóródásra; 2.3.5. biztosítani minden termék esetében, hogy legalább az ezen irányelvben elõírt ellenõrzéseket, és az A/4. mellékletben meghatározott listában szereplõ alkalmazandó szabályozási aktusokban elõírt vizsgálatokat elvégzik; 2.3.6. biztosítani, hogy minden olyan mintavétel vagy vizsgálati darab esetén, amely a nem megfelelõséget bizonyítja a típus egy adott vizsgálata vagy ellenõrzése során, további mintavételt, vizsgálatot vagy ellenõrzést végezzenek. Az összes szükséges intézkedést meg kell tennie ahhoz, hogy a jóváhagyottal azonos gyártást helyreállítsák; 2.3.7. jármû típusjóváhagyása esetén a 2.3.5. pont szerinti vizsgálatok azokra korlátozódnak, amelyek a jóváhagyással kapcsolatban a jármû megfelelõ kialakításának ellenõrzésére irányulnak és az A/9. mellékletben meghatározott megfelelõségi nyilatkozathoz szükséges adatokra.

Source: https://magyarkozlony.hu/hivatalos-lapok/9c8f51fe7a92b4c9b37695709058d096ec9bb81e/dokumentumok/572772164f08768f386ca8b8bbf1c216427faaf7/letoltes